merabimus et quum species singulas fusius definiendi neque spa¬ 
tium neque locus sit, sufficiat, eadem e Fabriciano systemate nomi¬ 
nasse et rariorum loca natalia vel memorabilia quaedam indicasse, 
apposita obtestatione: nos ea, qua decet, accuratione auctorum 
descriptiones,- icones, amicorum collectiones comparasse et exami¬ 
nasse, ut recte nomina habeant. Eandemque ipsam ob rationem 
quasdam species, quae [nondum descriptae esse videntur, fere 
omnes silentio praeterivimus, quia Franco - Gallorum et Italorum 
aliquos libros evolvere et perquirere nondum licuit, in quibus 
istarum forsan mentio facta sit. Caeterum libere confiteor, 
imo certum et mihi persuasum habeo, multa insecta coleoptera, 
quae in viciniis nostris degant, in eo catalogo desiderari; sed et 
dubiorum indiciorum odi ambiguitatem, nec ea prosperitate fruitus 
sum, ut in animalium investigationem et tempus et otia mea, ut 
par esset, omnia impendere auderem. 
